OpenLLM-France/wikimedia huggingface dataset:
# Ateji

En japonès modern, ateji (当て字, 宛字 o あてじ, pronunciat [ate(d)ʑi]; "caràcters assignats") es refereix principalment als kanji utilitzats per representar fonèticament paraules natives o prestades sense tenir en compte el significat subjacent dels caràcters. Normalment sòn expressions compostes de diversos caràcter sense que el conjunt tingui un significat ideogramàtic. Per exemple, la paraula kurabu (倶楽部 club), d'origen anglès però adaptada fonèticament al japonès amb caràcters que, entesos separadament, tenen un altre sentit.
Es troben nombrosos exemples d'aquest sistema en la literatura, sobretot de l'era Meiji, als mangas, fins i tot en les cançons dels karaokes, que permeten així al lector tenir diversos nivells de comprensió d'un text, per poc que la lectura desitjada sigui indicada amb furigana: la lectura fonètica, i el contingut semàntic de cada caràcter, aquests dos podent fins i tot de vegades ser completament al contrari.
# Helanthium tenellum

Helanthium tenellum és una espècie de planta de la família de les alismatàcies. És nativa del sud dels Estats Units, del sud de Mèxic, de les Índies Occidentals, de l'Amèrica Central i de l'Amèrica del Sud.

## Referències

* 1 2 Kew World Checklist of Selected Plant Families
* ↑ Biota of North America Program

## Enllaços externs

* photo of herbarium specimen collected in Missouri in 1845, Helanthium tenellum (anglès)
# Portal adovellat de l'habitatge al carrer Collsagorga, 97 (l'Esquirol)

El Portal adovellat de l'habitatge al carrer Major 105, antic carrer Collsagorga número 97, és una obra de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Edifici situat al carrer Major, antic carrer de Collsagorga. El portal està orientat a migdia i les dovelles que formen l'arc són més prolongades que la resta, de manera que sembla quedar un espai buit que va de la imposta al terra, que deuria tenir columnes. La dovella central duu l'anagrama de Jesucrist. La part superior es troba mutilada degut a una reforma recent de la casa.

## Història

Sembla que aquest portal pertany a l'antiga església de Sant Genís, avui desapareguda, que ja existia al segle xiii i que es trobava al lloc conegut com a coll sa Gorga, on hi ha les runes de Cal Comerma. L'església s'abandonà quan es construí l'església de l'Esquirol al segle xviii i segurament fou aleshores quan es devia traslladar el portal.

## Referències

* 1 2 «Portal adovellat de l'habitatge al carrer Collsagorga, 97». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Zheng Lulu

    En aquest nom xinès, el cognom és Zheng.
Zheng Lulu (en xinès: 鄭璐璐, 24 de gener de 1987) és una ciclista xinesa, especialista en el ciclisme en pista.

## Palmarès

* 2007
** Campiona d'Àsia en Velocitat en Keirin
** Campiona d'Àsia en Velocitat per equips (amb Guo Shuang)
* 2008
** Campiona d'Àsia en Velocitat en Keirin
** Campiona d'Àsia en Velocitat
** Campiona d'Àsia en Velocitat per equips (amb Gong Jinjie)
* 2009
** Campiona d'Àsia en Velocitat en Keirin
** Campiona d'Àsia en Velocitat
** Campiona d'Àsia en Velocitat per equips (amb Gong Jinjie)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Houston (Mississipi)

Houston és una població dels Estats Units a l'estat de Mississipi. Segons el cens del 2000 tenia 4.079 habitants.

## Demografia

Segons el cens del 2000, Houston tenia 4.079 habitants, 1.589 habitatges, i 1.088 famílies. La densitat de població era de 207,5 habitants per km².
Dels 1.589 habitatges en un 33,5% hi vivien nens de menys de 18 anys, en un 44,6% hi vivien parelles casades, en un 19,4% dones solteres, i en un 31,5% no eren unitats familiars. En el 29,1% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,6% tenia menys de 18 anys, un 10,3% entre 18 i 24, un 26,9% entre 25 i 44, un 19,5% de 45 a 60 i un 16,8% 65 anys o més.
L'edat mediana era de 35 anys. Per cada 100 dones de 18 o més anys hi havia 83,6 homes.
La renda mediana per habitatge era de 23.709 $ i la renda mediana per família de 31.979 $. Els homes tenien una renda mediana de 27.214 $ mentre que les dones 22.000 $. La renda per capita de la població era de 12.482 $. Entorn del 22,6% de les famílies i el 21,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Houston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Houston». American Fact Finder. Oficina del Cens dels Estats Units, 12-01-2010.
# Kliutxí (Sakhalín)

* Per a altres significats, vegeu «Kliutxí».
Kliutxí (en rus: Ключи́) és un poble de l'óblast de Sakhalín, a Rússia, el 2013 tenia una població de 0 habitants.

## Referències

* ↑ Телефонные коды Сахалина - Dialing codes of Sakhalin Arxivat 17 December 2017$^{[Datemismatch]}$ a Wayback Machine. (rus)
* ↑ The Conquest of Ainu Lands, Brett L. Walker, ISBN 0-520-24834-1, ISBN 978-0-520-24834-2
* ↑ Coast of Kushunkotan Arxivat 29 September 2007$^{[Datemismatch]}$ a Wayback Machine., 1873 map.
# Yunus Sultan

Yunus Sultan (el mesos que va ser kan, Yunus Khan) fou kan de Coràsmia vers 1556-1557.
Era fill de Sofian Khan i tenia el feu de Urgendj (juntament amb el seu germà Pekhvan Kuli), del qual fou expulsat vers 1550 per una aliança de prínceps: els fills de Bujugha Khan, els d'Avanek Khan i els del kan Aghatai Khan. Urgendj va passar Sari Mahmud Sultan, fill d'Avanek Khan (tots els altres fills d'Avanek van rebre possessions al Khurasan)
Els expulsats es van retirar a Bukharà i en aquesta ciutat, Yunus es va casar a una filla de Ismaïl Nogai, el famós cap dels nogais. Anava des de Bukharà amb 40 seguidors cap als terrenys de pastura del seu sogre, quan va passar per Tuk, que estava deserta, doncs els habitants havien anat a acampar a Urgendj. Llavors va planejar recuperar el patrimoni del seu pare; va arribar a l'antiga capital i es va aturar unes hores i a la nit es va dirigir a peu la població; va poder evitar a una patrulla i va arribar a les muralles des d'on va poder veure la residència del governador Sari Mahmud Sultan; es va introduir fins aquesta sense ser advertit i va agafar al governador i el va fer portar amb una escorta a Aghatai Khan a Vesir (Vezir); els soldats i ciutadans d'Urgendj, que estaven cansats de la tirania de Mahmud, van acceptar a Yunus que es va proclamar kan.
Aghatai, que portava governant uns 8 o 9 anys, va donar suport a Mahmud i va marxar per atacar a Yunus a les forces del qual va trobar a l'oest de la tomba del xeic Najmudin Kubra. Aghatai Khan fou derrotat i va fugir. Kassim Sultan, el fill de Yunus, la mare del qual era filla d'Aghatai, el va perseguir i el va capturar portant-lo a Urgendj on al cap de poc el va executar en secret i de manera que no van quedar rastres al seu cos, per la qual cosa va passar per una mort natural; el cos fou retornat a la família a Vesir (1556) i Yunus Sultan es va consolidar temporalment com a kan.
Els fills d'Aghatai van reunir les seves forces i van marxar contra Urgendj. Yunus va fugir a Bukharà (1557) però Kassim fou entregat als atacants per un dels seus seguidors que el va trair i va informar a Hajim Muhammad d'on s'amagava; fou fet presoner i retornat a Urgendj on fou executat.
Ni els fills de Sufiyan Khan ni els de Kal Khan tenien descendència masculina viva; els fills d'Avanek Khan tenien els seus feus al Khurasan, excepte Hajim Muhammad que es va quedar amb Urgendj; Vesir van quedar per la família d'Aghatai Khan, mentre els fills de Bojugha Khan, Ish, Dost i Burum, van conservar les seves possessions (Khivà, Hazarasp i Kath). L'assemblea de prínceps va elegir com a kan al senyor d'Hazarasp, Dost Khan.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Tang Yifen

Tang Yifen (xinès simplificat: 汤贻汾; xinès tradicional: 湯貽汾; pinyin: Tāng Yífén), també conegut com a Ruoyi i Yusheng, fou un pintors i cal·lígraf xinès que va viure sota la dinastia Qing. Va néixer vers l'any 1778 i va morir el 1853. Oriünd de Wujin, província de Jiangsu. Va morir a la Batalla de Nanjing. Va ser un destacat pintor paisatgista. També va pintar pruneres amb tinta.

## Referències

* ↑ Font:S. Mann, pàg.118

## Bibliografia

* Vacío y plenitud: el lenguaje de la pintura china de François Cheng. Ed. Siruela. Pàgs. 162 i 164,
* The Talented Women of the Zhang Family de Susan Mann. University of California Press. Pàg. 16, 26, 140 i 249
* The Taiping Rebellion de Chin Shunshin. Pàg. 488.

## Enllaços externs

* http://www.china-on-site.com/pages/painter/1122.php Arxivat 2014-08-20 a Wayback Machine.
* http://www.metmuseum.org/collection/the-collection-online/search/72711
# Port Trevorton

Port Trevorton és una concentració de població designada pel cens dels Estats Units a l'estat de Pennsilvània. Segons el cens del 2000 tenia 451 habitants.

## Demografia

Segons el cens del 2000, Port Trevorton tenia 451 habitants, 166 habitatges, i 118 famílies. La densitat de població era de 63,3 habitants/km².
Dels 166 habitatges en un 32,5% hi vivien nens de menys de 18 anys, en un 59,6% hi vivien parelles casades, en un 7,8% dones solteres, i en un 28,9% no eren unitats familiars. En el 25,9% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,32.
Per edats la població es repartia de la següent manera: un 30,2% tenia menys de 18 anys, un 9,5% entre 18 i 24, un 27,1% entre 25 i 44, un 21,7% de 45 a 60 i un 11,5% 65 anys o més.
L'edat mediana era de 33 anys. Per cada 100 dones de 18 o més anys hi havia 92,1 homes.
La renda mediana per habitatge era de 38.158 $ i la renda mediana per família de 40.625 $. Els homes tenien una renda mediana de 31.458 $ mentre que les dones 19.167 $. La renda per capita de la població era de 12.363 $. Entorn del 6,5% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Port Trevorton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Port Trevorton». American Fact Finder. Oficina del Cens dels Estats Units, 12-01-2010.
# Zab

Zab és el nom de dos rius que recorren l'Iran, Turquia i Iraq i van a parar al Tigris

## Localitats irrigades pel Zab

* Barzan
# Oxydactyla brevicrus

Oxydactyla brevicrus és una espècie de granota de la família Microhylidae que viu a Indonèsia.
Està amenaçada d'extinció per la pèrdua del seu hàbitat natural.

## Referències

* Richards, S. & Iskandar, D. 2004. Oxydactyla brevicrus. Llista Vermella d'Espècies Amenaçades de la UICN 2006. Consulta: 27 d'abril del 2008.
# Kliutxí (Sverdlovsk)

* Per a altres significats, vegeu «Kliutxí».
Kliutxí (en rus: Ключи) és un poble de l'óblast de Sverdlovsk, a Rússia, segons el cens del 2010 tenia 197 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Guatlla maresa africana

La guatlla maresa africana (Crecopsis egregia) és una espècie d'ocell de la família dels ràl·lids (Rallidae) que habita zones obertes, incloent-hi conreus, de l'Àfrica Subsahariana, des del Senegal, sud de Mali i sud del Sudan, cap al sud fins al nord de Namíbia, de Botswana i de Sud-àfrica. Si bé tradicionalment ha estat ubicada al gènere Crex, avui és considerada l'única espècie del gènere Crecopsis Sharpe, 1893 arran Garcia-R et al. 2020

## Referències

* ↑ Guatlla maresa africana a AVIBASE Rev. 08/02/2012
* ↑ JC García-R, EM Lemmon, AR Lemmon et N French. 2020. Phylogenomic reconstruction sheds light on new relationships and timescale of rails (Aves: Rallidae) evolution. Diversity 12: 70. https://doi.org/10.3390/d12020070
# Ağrı Dağı Efsanesi

Ağrı Dağı Efsanesi (La llegenda de la muntanya ağrı o La llegenda del Mont Ararat) o Gülbahar és una òpera en turc, composta per Çetin Işıközlü el 1972 i basada en la novel·la homònima de Yaşar Kemal, La Llegenda de la Muntanya Ağrı.

## Referències

* ↑ Ahmet Say. Türkiye'nin müzik atlası. Borusan Kültür ve Sanat Yayınları, 1 gener 1998, p. 110. ISBN 978-975-6866-00-9.
* ↑ Ersin Antep. Türk bestecileri eser kataloğu: çağdaş Türk müziği bestecilerinin eserlerinden oluşturulmuş eser listesi. Sevda-Cenap And Müzik Vakfı, 2006. ISBN 978-975-6813-71-3.
* ↑ «Toprağında nefes bulan opera» (en turc). [Consulta: 30 gener 2022].
# Matriu de confusió

En el camp de la intel·ligència artificial una matriu de confusió és una eina de visualització que s'utilitza sobretot en l'aprenentatge supervisat. Cada columna de la matriu representa el nombre de prediccions de cada classe, mentre que cada fila representa a les instàncies en la classe real. Un dels beneficis de les matrius de confusió és que faciliten veure si el sistema està confonent dues classes.
És un cas particular de taula de contingència.
Quan el nombre de mostres en diferents classes varia de forma significativa la taxa d'error del classificador no és representativa de com de bé realitza la tasca el classificador. Si per exemple hi ha 990 mostres de la classe 1 i només 10 de la classe 2, el classificador pot tenir fàcilment un biaix cap a la classe 1. Si el classificador classifica totes les mostres com a classe 1 la seva precisió serà del 99%. Això no significa que sigui un bon classificador, ja que ha obtingut el 100% d'error en la classificació de les mostres de la classe 2.
En la matriu exemple que apareix tot seguit, de 8 gats reals, el sistema ha predit que tres eren gossos i de 6 gossos ha predit que 1 era un conill i 2 eren gats. A partir de la matriu es pot veure que el sistema té problemes a l'hora de distingir entre gats i gossos, però que pot distingir raonablement bé entre conills i altres animals.
Exemple de matriu de confusió :
| | | Real | Real | Real |
| | | Gat | Gos | Conill |
| Predit | Gat | 5 | 2 | 0 |
| Predit | Gos | 3 | 3 | 2 |
| Predit | Conill | 0 | 1 | 11 |

## Vegeu també

* Prosopagnòsia
* IA.
* Traducció automàtica.

## Referències

* ↑ «Glossary of Terms Journal of Machine Learning». [Consulta: 31 desembre 2018].
* ↑ Townsend, James «Theoretical analysis of an alphabet confusion matrix». Perception & Psychophysics, 9, 01-01-1971, pàg. 40–50. DOI: 10.3758/BF03213026.

## Enllaços externs

* PyCM (Biblioteca de programació en Python)
* Explicació sobre la matriu de confusió (anglès)
# Jordi Jiménez Casanova

Jordi Jiménez Casanova (Vilassar de Mar, 19 de març de 1980) és un exjugador de bàsquet català. Amb el seu 1.83 metres jugava en la posició de base.

## Carrera esportiva

Jiménez va començar a jugar a la pedrera del Vilassar, tot i que ben aviat es va incorporar a les categories inferiors del Joventut de Badalona. Amb l'equip cadet del Joventut va ser campió d'Espanya cadet el 1996. L'any 1998 va fer el salt a la lliga EBA amb el Sant Josep, equip vinculat a la Penya. Va ser durant la temporada següent, la 1999-2000, en que tot i seguir sent jugador d'EBA va debutar en la lliga ACB amb l'equip verd-i-negre. Només va jugar quatre partits a la màxima categoria en tota la temporada, però va ser clau per a la victòria de l'equip en la jornada 32 en què el Joventut rebia la visita del Caja San Fernando. Aquell dia Jiménez va jugar 35 minuts substituint el lesionat Rafa Jofresa, i va aconseguir 10 punts i 16 de valoració.
Les següents temporades le sva passar a LEB 2, jugant en equips com l'Aguas de Valencia Gandía (2000-01), el Condis Gramenet (2001-02) i el CB Aracena (2002-03). Una oferta laboral en una entitat financera li va fer deixar l'esport de manera professional, tot i que continuà jugant en equips catalans de lliga EBA fins que els seus problemes als genolls el van fer deixar l'esport definitivament.

## Referències

* 1 2 «Jordi Jiménez: Orgullo del 80 y una mañana gloriosa» (en castellà). Endesa Basket Lover, 16-01-2013 [Consulta: 5 juliol 2018].
* ↑ Jordi Jiménez Casanova jugador a l'ACB
# Panteó M. Llorens

El Panteó M. Llorens és una tomba eclèctica de Lleida (Segrià) inclosa a l'Inventari del Patrimoni Arquitectònic de Catalunya.

## Descripció

Panteó situat al departament de Sant Anastasi, de planta quadrangular d'uns quatre metres per costat. La porta principal és rectangular i està flanquejada per dues semi columnes per banda, que aguanten uns petits arcs de triomfs d'on arrenca una motllura, amb motius vegetals, amb forma d'arc de mig punt; a l'espai interior d'aquest arc s'obre un petit rosetó. Els murs del panteó estan decorats amb pilastres amb capitells de motius vegetals que aguanten un entaulament clàssic i la part superior queda coronada amb pinacles rematats amb florons i creus. Als murs també s'obren finestres ogivals, les de la façana principal molt estretes i les altres més grans però tapiades. En el fris de l'entaulament hi ha la inscripció "M. Llorens y família".

## Referències

* ↑ «Panteó M. Llorens». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 agost 2021].
# Instrucció (informàtica)

En ciència de la computació, una instrucció és una operació única executada per un processador, definida dins del seu conjunt d'instruccions. En un sentit ampli, una «instrucció» pot ser qualsevol representació d'un element en un programa executable, tal com un bytecode.
A les arquitectures tradicionals, una instrucció inclou un opcode especificant l'operació a ser realitzada, tal com «sumar el contingut de l'adreça de memòria al registre», i zero o més especificadors d'operant, que poden especificar registres, adreces de memòria o dades literals. Els especificadors d'operant poden tenir modes d'adreçament determinant els seus significats o poden tenir un ús fix.
En arquitectures VLIW, les quals inclouen moltes arquitectures de microcodi, operacions simultànies múltiples i operands són especificades en una única instrucció.
La grandària o llargada d'una instrucció varia àmpliament, des de quatre bits en alguns microcontroladors a molts centenars de bits en alguns sistemes VLIW. La majoria dels processadors moderns utilitzats en ordinadors personals, ordinadors centrals i superordinadors, posseeixen instruccions amb grandàries entre 16 i 64 bits. En algunes arquitectures, principalment en la majoria dels RISCs, les instruccions posseeixen una grandària fixa, corresponent típicament a la grandària de la paraula en aquesta arquitectura. En altres arquitectures, les instruccions posseeixen llargada variable, típicament múltiples integrals d'un byte o d'una mitja paraula.
Les instruccions que constitueixen un programa rarament són especificades usant la seva forma numèrica interna; poden ser especificades per desenvolupadors usant llenguatge d'assemblador o, més comunament, poden ser generades per compiladors.

## Referències

* 1 2 Enric Casabán, Enric Casaban i Moya. «Introducció a la informàtica» p. 75. Universitat de València, 1993. [Consulta: 16 juliol 2009].

## Vegeu també

* Llenguatge de màquina
Viccionari
# Bannermanita

La bannermanita és un mineral de la classe dels òxids. Rep el nom en honor de Harold MacColl Bannerman (1897, Barney's River, Nova Escòcia - 30 d'octubre de 1976, Middletown, Connecticut, EUA), geòleg del U.S. Geological Survey i professor del Dartmouth College, d'Hannover, Nou Hampshire, EUA.

## Característiques

La bannermanita és un òxid de fórmula química (Na,K)$_{0,7}$V$^{4+}$$_{0,7}$V$^{5+}$$_{5,3}$O$_{15}$. Va ser aprovada com a espècie vàlida per l'Associació Mineralògica Internacional l'any 1980, i la primera publicació data del 1983. Cristal·litza en el sistema monoclínic. Segons la classificació de Nickel-Strunz, la carnotita pertany a «04.HF - Tectovanadats».

## Formació i jaciments

Va ser descoberta al volcà d'Izalco, al Departament de Sonsonate, El Salvador. Posteriorment també ha estat descrita a la regió de Liberec (República Txeca), a Lavreotiki (Grècia), i al volcà Bezymyannyi (Rússia). Aquests són els únics indrets a tot el planeta on ha estat trobada aquesta espècie mineral.

## Referències

* ↑ «Bannermanite» (en anglès). Mindat. [Consulta: 23 novembre 2015].
# Hayesville (Oregon)

Hayesville és una concentració de població designada pel cens dels Estats Units a l'estat d'Oregon. Segons el cens del 2000 tenia 18.222 habitants.

## Demografia

Segons el cens del 2000, Hayesville tenia 18.222 habitants, 6.655 habitatges, i 4.631 famílies. La densitat de població era de 1.790,2 habitants per km².
Dels 6.655 habitatges en un 35,6% hi vivien nens de menys de 18 anys, en un 51,9% hi vivien parelles casades, en un 12,5% dones solteres, i en un 30,4% no eren unitats familiars. En el 21,7% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,15.
Per edats la població es repartia de la següent manera: un 27,7% tenia menys de 18 anys, un 12,4% entre 18 i 24, un 28,3% entre 25 i 44, un 21,3% de 45 a 60 i un 10,3% 65 anys o més.
L'edat mediana era de 31 anys. Per cada 100 dones de 18 o més anys hi havia 96,5 homes.
La renda mediana per habitatge era de 35.673 $ i la renda mediana per família de 40.781 $. Els homes tenien una renda mediana de 33.920 $ mentre que les dones 26.969 $. La renda per capita de la població era de 17.673 $. Aproximadament el 12,8% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hayesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Hayesville». American Fact Finder. Oficina del Cens dels Estats Units, 12-01-2010.